‘Karen daji da ya rasa jelarsa’
kwai wani karen daji wanda ya fita kiwo. A hanyarsa ta kiwo sai ya fada wani tarko da hakan ya yi sanadiyyar rasa jelarsa.
Karen dajin ya kasance mai yawan sha’awar jelarsa don har gori yake yi wa ’yan uwansa a kan ya fi su tsawon jela mai dauke da gashi.
Ganin ya rasa jelar sai abin ya vata masa rai kuma ya yi tunanin cewa sauran yan’uwan nasa za su yi masa dariya. Sai ya yi tunanin yadda zai villo ma al’amarin can sai wata dabara ta zo masa, sai ya tafi don ganawa da ’yan uwansa.
Yana isa sai ya fada musu ya yanke jelarsa ce saboda jela mai tsawo ba ta cika yi wa kare kyau ba, don haka ya ba su shawarar su ma su rage tasu jelar.
Ashe bai san sun san abin da ya faru da shi ba. Nan take suka shaida masa cewa saboda ka rasa takajelar kake so mu ma mu rasa tamu? Nan suka suka shiga zolayarsa inda ta yi fushi ya bar wurin cikin gaggawa.
Da fatan Manyan Gobe za su yi koyi da abokan Karen daji don ba kowace shawara ake dauka ba.